Tunnemme kaikki nämä ikoniset hetket musiikissa.
Beatles saapui Yhdysvaltoihin ja aloitti "britti-invaasion".
Jimi Hendrix soitti USA:n kansallislaulun.
Madonna ensimmäisessä VMA-gaalassa.
Tätä ette ehkä tiedä.
Seo Taiji & Boys esiintyivät musiikkikilpailussa Etelä-Koreassa.
Tiedätte, mitä siitä seurasi.
Maailmanlaajuinen ilmiö nimeltä...
NETFLIX-DOKUMENTTISARJA
Aasian valloittanut popkulttuuri saa meillä jalansijaa.
...räjäytti Korean musiikkiteollisuuden.
Tuntui kuin Beatles olisi saapunut LA:n lentokentälle.
Kysymys kuuluu:
miten Etelä-Korea loi menestyneen musiikkiteollisuutensa?
2016 PARIISI, RANSKA
Vastataksemme kysymykseen -
on kelattava takaisin tuohon ikoniseen hetkeen.
Seo Taijin ilme kertoo,
että tuomarien reaktio ei ole ihanteellinen.
Mielestäni siinä -
ei ole tarpeeksi melodiaa.
K-POP-ASIANTUNTIJA
Kaikki esityksen nähneet järkyttyivät heidän lavaesiintymisestään.
Jotta järkytyksen ymmärtäisi,
on kuunneltava edellisen vuosikymmenen hittiä.
"OI KOREAN TASAVALTA"
Voi Korea! Voi maamme!
Rakastan sinua ikuisesti!
Se oli 80-luvun popkappaleeksi sovitettu isänmaallinen hymni.
Sen nimi oli...
"Oi, Korea."
Kuulin kappaletta -
jatkuvasti televisiosta ja radiosta.
Hän kuuli kappaletta jatkuvasti, koska se oli "terve laulu",
hallituksen tilaama isänmaallinen kappale.
Diktaattori Park Chung-hee määräsi, että popkulttuuria on valvottava.
Valvonta jatkui, kun hänet salamurhattiin vuonna 1979.
Hallitus valvoi siihen aikaan televisiokanavia,
jotka esittivät suosittuja musiikkiohjelmia.
Popmusiikin oli oltava joko isänmaallista, kuten "Oi, Korea",
tai turvallista, kuten tämä lapsillekin sopiva rakkauslaulu.
LEVYTUOTTAJA
Siihen aikaan meillä oli vain kolme tv-kanavaa,
joten uuden kulttuurin löytäminen oli vaikeaa.
Seo Taiji & Boys -yhtyeen tv-debyytti vuoden 1992 keväällä todisti,
että Etelä-Korean kulttuuri saattoi muuttua.
Seo Taiji & Boys oli kulttuurinen symboli,
joka ilmensi muutoksia -
sekä kulttuurissa että koko korealaisessa yhteiskunnassa.
Yhtye räppäsi, käytti löysiä housuja -
ja tanssi b-boy-tyyliin.
Korealainen yleisö ei ollut nähnyt vastaavaa.
OMISTAJA, DEF DANCE SKOOL
Kun olin nuori, ihmisillä oli kielteinen käsitys tanssimisesta.
Aikuiset eivät katsoneet tanssimista hyvällä.
Sanomalehdissä bändiä kuvattiin "Korean New Kids on the Blockiksi".
Heidän käyttämistään vaatteista tuli muoti-ilmiö.
He toivat amerikkalaisen hiphop-muodin Koreaan.
HIPHOP-YHTYE
He loivat korealaisen popkulttuurin perusteet ja tekivät siitä suositua.
"Come Back Home" vuodelta 1995 kertoi kotoa karanneista teineistä.
Raivoni yhteiskuntaa kohtaan kasvaa kasvamistaan
Lopulta se muuttui inhoksi Totuudet katoavat kielen päältä
Kappale vältti sensuurin,
mutta saman albumin toinen kappale "Regret of the Times" kiellettiin,
koska sanoituksissa halveksuttiin vanhempaa sukupolvea.
Se ei estänyt Seo Taiji & Boysin nousua Etelä-Korean popmaailman huipulle.
He halusivat lopettaa huipulla -
ja kertoivat päätöksestä, kun suosio oli ylimmillään.
He ymmärsivät visuaalisuuden merkityksen ja julkaisivat jäähyväisvideon.
Olemme surullisia, kun he jättivät meidät.
Lähes 40 vuotta aiemmin -
Etelä-Korea oli ollut hyvin köyhä maa,
mutta se oli pitkäjänteisesti panostanut talouskasvuun.
Kun Seo Taiji & Boys lopetti vuonna 1996,
Korea oli maailman yhdenneksitoista rikkain maa.
Lee Soo Man on korealainen liikemies ja entinen viihdetaiteilija.
Hän uskoi musiikin olevan tärkeä vientituote.
Korealaista alkuperää tulisi painottaa,
ja musiikkia pitäisi markkinoida kulttuurituotteena.
Lee Soo Manin ensimmäinen hittituote oli H.O.T.
Ai, "Candy".
Esitin tätä koulussa.
Hanskat olivat tärkeät.
Lasketteluhanskat olivat iso juttu.
Jos näitä kahta yhtyettä vertaa rinnakkain,
niissä huomaa samoja piirteitä.
Ne yhdistivät hiphopin ja dancen ja käyttivät lasketteluvaatteita.
H.O.T. on mahtava,
mutta heidän musiikkivideonsa olivat hämmentäviä.
Ihmiset käyttivät lasketteluhanskoja kadulla.
Se järkytti minua lapsena.
Bändi pukeutui kerran lasketteluasuihin,
ja pian kaikilla oli samanlaiset vetimet.
Tanssissa oli koreografia.
He tanssivat tätä...
Tämä.
Sen nimi on mangchichum, vasaratanssi.
Jos lapsi ei pidä hienosta koreografiasta,
hän ei ole lapsi.
Kappaleesta tuli jättihitti,
ja siitä tehtiin varmaan 200 jäljitelmää.
Lee Soo Man oli osunut kultasuoneen.
Vuotta myöhemmin talouskriisi koetteli Aasiaa,
ja Etelä-Korean hallinto keksi saman kuin Lee Soo Man.
Kulttuurista tehtäisiin vientituote.
Säädettiin taiteita tukeva laki,
ja vähintään prosentti valtion budjetista luvattiin kulttuurin edistämiseen.
Kolme yritystä hyödynsi tilannetta.
Lee Soo Manin SM Entertainment ja kaksi uutta musiikkifirmaa, JYP ja YG.
YG:n perustaja oli Yang Hyun Suk,
Seo Taiji & Boys -yhtyeen jäsen.
Nämä kolme yritystä loivat K-popin sellaisena kuin se nykyään tunnetaan.
Ensinnäkin K-popin "K" tarkoittaa "korealaista".
Korealaista poppia.
Kuvailisin K-popia asiaan vihkiytymättömälle...
Energistä poppia.
Teollisesti tuotettu kuulostaa ikävältä,
mutta bändeillä on kokonaisvaltainen imago.
Musiikki ei ole kyynistä vaan puhtaan optimistista.
K-POP-RADIOJUONTAJAT
Pohdimme jopa Koreassa, mitä K-pop on.
Voiko K-popia esittää vain korealainen idolibändi?
Maailmalla puhutaan K-popista.
Koreassa bändejä kutsutaan idoliryhmiksi.
Ne luodaan tietyllä kaavalla.
Viihdealan yritys järjestää koekuvaukset,
opettaa valituille esiintymistä -
ja kokoaa heistä hiottuja ja siloteltuja yhtyeitä.
Prosessi voi viedä vuosia, eikä sitä keksitty Koreassa.
Samaa teollista järjestelmää käytti Motown,
levy-yhtiö Supremesin, Temptationsin -
ja Jackson Fiven takana.
Jackson Fiven tavoin K-pop-yhtyeissä on yleensä vähintään viisi henkeä.
Jokaisella idolilla on oma roolinsa.
AVUSTAJA, BILLBOARD-LEHTI
Yhtyeessä on harvoin kahta samanlaista idolia.
Yhtyeen jäsenillä on yleensä titteli, joka kuvaa heidän asemaansa.
Minä johdan, sävellän ja räppään.
On laulaja, räppääjä ja tanssija.
J-Hope.
Hän on tanssijamme.
Nuorin on maknae,
ja se on jo oma roolinsa.
Siitä ryhmämme muodostuu.
Kuin The Avengers.
Kuvittele, jos The Avengersissa olisi yhdeksän Tony Starkia.
Ei se toimi.
On oltava Ant Man ja Hulk.
On oltava erilaisia persoonallisuuksia.
Kaikki K-popparit ovat erilaisia,
mutta he ovat puhtaita kuin pulmuset.
Idolien on oltava kilttejä ja kohteliaita.
He eivät saa juoda, käyttää huumeita tai sekoilla.
Rakkaus on tärkein teema kappaleissa,
mutta K-Pop-tähdet eivät saa puhua rakkaussuhteistaan julkisuudessa.
Ajatellaan, että K-pop-tähdet ovatvain faneja varten.
K-pop-yhtyeet etsivät yleisönsä pääasiassa Korean ulkopuolelta.
Kansainvälinen strategia näkyy yhtyeiden nimissäkin.
Nimet ovat usein lyhenteitä,
joita ei tarvitse kääntää kansainvälisille markkinoille.
Kaikki alkoi, kun korealaista Seo Taijia...
Seo Taiji.
...seurasi helposti markkinoitava H.O.T.
EXO käyttää myös toista markkinointikikkaa: alaryhmiä.
Kaksi yhtyeen jäsentä räppää kiinaksi.
Yhtye julkaisee kappaleesta usein kaksi versiota.
Joskus kuvataan jopa kaksi musiikkivideota.
K-popia pidetään genrenä.
Se on ennemminkin musiikkikäsite.
K-popissa yhdistyvät visuaalisuus ja musiikki.
Se näkyy videoiden rohkeissa väreissä ja moitteettomissa koreografioissa.
Vaikka yhtye olisi pienellä levyfirmalla,
musiikkivideo tuotetaan silti -
tuhat kertaa paremmin kuin USA:ssa julkaistava video.
K-pop-musiikkivideo näyttää...
Voi luoja.
Hullu koreografia, upeat lavasteet -
ja oudot puvut.
Kaikki osaavat tanssia hyvin.
Videossa on hämärä tarina, josta kukaan ei ota selvää.
Esimerkiksi BTS:n "Blood, Sweat & Tears".
Se on kuin eurooppalaisesta taidemuseosta.
Kukaan ei ymmärrä, mitä on tekeillä.
Mukaan sirotellaan kauniita tanssiliikkeitä. Upeaa.
Tällaiset musiikkivideot ovat-
K-popin maailmanlaajuisen menestyksen kantava voima.
Vaikka K-pop-kappaleet lauletaan yleensä koreaksi,
olisi vaikeaa löytää kappale, jossa ei ole mitään englanniksi.
Joukossa on englanninkielisiä sanoja.
Ne tekevät kappaleesta tarttuvan.
Viime vuosikymmeninä idässä ja lännessä -
vaikutteet ovat kulkeneet edestakaisin.
Siitä popmusiikissa on kyse.
Sille ei voi määrittää tarkkaa sijaintia.
Moni K-pop-kappale on -
ulkomaalaisten, esimerkiksi ruotsalaisten ja amerikkalaisten,
säveltäjien käsialaa.
K-pop omaksuu mielellään vaikutteita.
Vuoden 2017 hitti "Red Flavor" on hyvä esimerkki.
Jack Black käytti hupivideossaan pätkää korealaisesta tv-ohjelmasta.
Infinite Challenge on suosittu ohjelma.
Laulun oli säveltänyt ruotsalainen tuottajakaksikko Caesar & Loui.
TUOTANTOTIIMI
Teimme sen länsimaiselle tyttöbändille.
-Sen nimi oli "Dance with Nobody". -Se kertoi erosta.
Älä tanssi muiden kuin minun kanssani
SM vaihtoi sanoitukset ja teki siitä kevyen kesähitin.
Lauluun piilotettiin oodi Ruotsin popkuninkaallisille, Abballe.
Siinä on abbamainen vastausmelodia.
"Dancing Queenissa" on tällainen melodia 43 sekunnin kohdalla.
"Red Flavorissa" 43 sekunnin kohdalla kuuluu...
Reseptin toinen pääaines on -
musiikkityylien sekoittaminen.
K-pop on kokeellista.
Musiikki voi vaihtua purkkapopista -
raskaaseen hevirytmiin.
K-pop-fani ei siitä hätkähdä.
Girls' Generationin "I Got a Boy" vuodelta 2013 on hyvä esimerkki.
Siihen on sekoitettu ainakin yhdeksää erilaista musiikkityyliä.
Kuten tässä.
20 sekuntia myöhemmin seuraa taas odottamaton käänne.
"I Got a Boy" -biisissä -
on yhdistetty kaikki sen hetken musiikkityylit.
Kappale on K-pop-klassikko.
Sen rakennetta jäljitellään monessa muussa kappaleessa.
Tuotantotapansa perusteella K-pop on ennemminkin tuote kuin taidetta.
Fanit eivät silti pidä sitä -
pelkkänä tuotteena, kuten autoa tai tietokonetta.
Sen sijaan he tulkitsevat sitä -
ja nauttivat siitä omalla tavallaan.
Vuosi 2011 oli tärkeä merkkipaalu K-pop-teollisuudessa.
Kolme suurta yhtiötä järjestivät kiertueet Aasian ulkopuolella.
Kuvaa kiertueilta esitettiin Korean televisiossa -
todisteena korealaisen kulttuurin globaalista yleisöstä.
Näin uutisissa eurooppalaisten fanien flash mob -tempauksen -
Louvren edessä Pariisissa.
Vuoden kuluttua -
nähtiin tämä.
Video vei K-popin äärimmäisyyksiin.
Se oli ensimmäinen YouTube-video, jolla oli miljardi katselua.
Kun "Gangnam Stylesta" tuli hitti, olimme Psyn kanssa.
Olimme mukana, kun se luotiin ja kun se räjähti.
Hän oli hämillään. Hän ei vieläkään käsitä sitä.
Psy kysyi: "Mitä on tekeillä?" En minä tiennyt, mutta se oli siistiä!
K-popista tuli maailmanlaajuinen menestys.
Vuonna 2005 Korean musiikkimarkkinat olivat maailman 29. suurimmat.
Vuonna 2016 maa oli kahdeksannella sijalla.
Uskomaton menestys nosti valokeilaan myös pitkään jatkuneet syytökset,
joiden mukaan nuoret pakotetaan pitkiin sopimuksiin,
"ORJASOPIMUKSET"
jotka kahlitsevat heidät.
Parantamisen varaa on yhä,
mutta muutoksiakin on saatu aikaan.
Vuonna 2009 Korean reilun kaupan komissio alkoi säännellä sopimuksia -
ja poisti liian rajoittavina pitämiään ehtoja.
Artistien ja toimistojen välillä on toki yhä kiistaa sopimuksista.
Aiemmin tilanne oli pahempi, mutta K-pop-bisnes on muuttunut.
Mielikuva nukeista, joiden vapaus on riistetty, ei päde enää.
Jähmeä tehdasrakenne kuvaa sitä, mikä otsikoissa unohdetaan.
Se on oikeastaan K-popin ydin. Se kertoo korealaisesta mentaliteetista.
Kärsivällisyys, sietäminen ja lopulta haluamansa saavuttaminen.
Sitä arvostetaan Koreassa.
Jopa "Gangnam Stylen" menestyksen jälkeen -
PARIISI 2014
K-popin oli vaikeaa päästä Yhdysvaltain markkinoille.
Siihen oli eräs olennainen syy.
Perinteisesti vain englanninkielinen musiikki pärjää USA:ssa.
Sitten saapui BTS.
Ensi kertaa USA:n televisiossa...
Antakaa aplodit BTS:lle.
Kuin Beatles olisi saapunut LA:n lentokentälle.
BTS on aina lähellä sydäntäni.
BTS on niin ihana.
Pidän heidän musiikistaan, mutta fanit ovat pelottavia.
BTS on rikkonut kaikki USA:n K-pop-yhtyeiden ennätykset.
Sen ymmärtämiseksi pitää tarkastella Billboardin listoja.
BTS keikkui vuoden Social 50 -listan kärjessä.
Billboard alkoi rahastaa suosiolla -
ja julkaisi keräilykannet yhtyeen jäsenistä.
Musiikki on hyvää, mutta BTS:n salaisuus on some-näkyvyys.
Idoleita on helppo lähestyä.
Se vaikuttaa muihinkin K-pop-yhtiöihin.
He tuntuvat vanhoilta ystäviltä.
He ovat aitoja,
ja heidän henkilökemiansa sopivat yhteen.
Henkilökemiat ovat eri maata kuin muilla K-pop-yhtyeillä.
Parhaiten BTS kuitenkin erottuu muista K-pop-bändeistä sanoitustensa takia.
Käsittelemme nuorten elämää.
Kapinalliset sanoitukset puhuttelevat valtavassa paineessa elävää sukupolvea.
Kuka teki meistä opiskelukoneita? Putosimme aikuisten ansaan
Sanoitukset muistuttavat yhtyeestä,
josta K-pop-teollisuus alkoi: Seo Taiji & Boysista.
Vuonna 2017 BTS teki version heidän klassikkokappaleestaan.
Kun Seo Taiji esiintyi 25-vuotisjuhlakonsertissaan,
BTS oli mukana lavalla.
Etelä-Koreasta tuli popkulttuurin voimanpesä -
tehdessään Seo Taiji & Boysin tyylistä tuotteen.
Resepti on niin hyvä,
että K-pop tunnetaan miltei kaikkialla.
Olen Anubhuti Intiasta.
-Olen suomalainen. -Filippiineiltä.
-Costa Rica. -Asun Kanadassa.
Minulla on K-pop-tatuointi. K-pop on minulle kaikki kaikessa.
K-pop on auttanut maailmaa ymmärtämään maata,
jota se ei tuntenut.
Kun näkee K-pop-idoliryhmän videon ensi kertaa,
todennäköisesti hämmentyy.
Se ei ole huono juttu.
Siksi K-pop on niin hienoa.
Fanit samastuvat artistiin kulttuurieroista huolimatta.
Kun K-pop-yhtyeet sekoittavat pakkaa -
ja ilmaisevat ajatuksiaan maastaan ja kulttuuristaan,
miljoonat fanit kuuntelevat heitä.